CELEX: 62009TN0143
Language: fi
Date: 2009-04-08 00:00:00
Title: Asia T-143/09 P: Valitus, jonka Euroopan yhteisöjen komissio on tehnyt 8.4.2009 virkamiestuomioistuimen asiassa F-98/07, Petrilli v. komissio, 29.1.2009 antamasta tuomiosta

4.7.2009   
            
            
               FI
            
            
               Euroopan unionin virallinen lehti
            
            
               C 153/41
            
         Valitus, jonka Euroopan yhteisöjen komissio on tehnyt 8.4.2009 virkamiestuomioistuimen asiassa F-98/07, Petrilli v. komissio, 29.1.2009 antamasta tuomiosta
   (Asia T-143/09 P)
   2009/C 153/80
   Oikeudenkäyntikieli: ranska
   
      Asianosaiset
   
   
      Valittaja: Euroopan yhteisöjen komissio (asiamiehet: D. Martin ja B. Eggers)
   
      Muu osapuoli: Nicole Petrilli (Woluwé-Saint-Étienne, Belgia)
   
      Vaatimukset
   
   
               —
            
            
               Euroopan unionin virkamiestuomioistuimen asiassa F-98/07, Petrilli, 29.1.2009 antama tuomio on kumottava
            
         
               —
            
            
               kumpikin osapuoli on velvoitettava vastaamaan tässä oikeusasteessa käytävästä menettelystä aiheutuvista ja Euroopan unionin virkamiestuomioistuimessa käydystä menettelystä aiheutuneista oikeudenkäyntikuluistaan.
            
         
      Oikeudelliset perusteet ja pääasialliset perustelut
   
   Komissio vaatii nyt käsiteltävänä olevalla valituksellaan, että Euroopan unionin virkamiestuomioistuimen (virkamiestuomioistuin) asiassa F-98/07, Petrilli v. komissio, 29.1.2009 antama tuomio, jolla kumottiin komission 20.7.2007 tekemä päätös, jolla hylättiin vaatimus ylimääräisen sopimussuhteisen toimihenkilön sopimuksen jatkamisesta asianosaisen hyväksi, on kumottava.
   Komissio esittää valituksensa tueksi kolme valitusperustetta, jotka koskevat:
   
               —
            
            
               sitä, että komission mukaan virkamiestuomioistuimen olisi pitänyt jättää kanne tutkimatta, koska kumottu päätös ei sisältänyt tosiasiallista ja perusteellista asianosaisen henkilökohtaisen tilanteen tutkimista
            
         
               —
            
            
               oikeudellista virhettä, joka johtuu siitä, että virkamiestuomioistuin on katsonut, että määräaikaisen henkilöstön sopimusten enimmäiskestoa komission yksiköissä koskevassa, 28.4.2004 tehdyssä komission päätöksessä K(2004)1597/6 (1) olevalla kuuden vuoden säännöllä rikotaan Euroopan yhteisöjen muuhun henkilöstöön sovellettavien palvelussuhteen ehtojen 88 artiklaa
            
         
               —
            
            
               oikeudellista virhettä, joka johtuu siitä, että virkamiestuomioistuin on katsonut, että pelkkä kuuden vuoden säännön laittomuus riittää komission sopimukseen perustumattoman vastuun toteamiseksi ilman, että tarkastettaisiin lisäksi, onko komissio jättäessään uusimatta asianosaisen sopimuksen selvästi ja vakavasti käyttänyt väärin sille myönnettyä laajaa harkintavaltaa yksikön etua koskevan arvioinnin osalta.
            
         
      (1)  Julkaistu 24.6.2004 hallinnollisissa tiedotteissa n:ro 75-2004.